Suomen urheilu 2013

Suomen urheilu 2013 käsittelee vuoden 2013 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Tero Pitkämäki Yleisurheilu 2\. Mårten Boström Suunnistus 3\. Matti Mattsson Uinti 4\. Roope Tonteri Lumilautailu 5\. Leo- Pekka Tähti Yleisurheilu 6\. Petteri Koponen Koripallo 7\. Pekka Koskela Pikaluistelu 8\. Tuukka Rask Jääkiekko 9\. Mikko Ilonen Golf 10\. Jarkko Nieminen Tennis Lähde: Siukonen & Tikander 2014, s. 18 Vuoden valmentajaksi valittiin koripallovalmentaja Henrik Dettmann.Siukonen & Tikander 2014, s. 20 == Alppihiihto == * Maailmanmestaruuskilpailuissa 4.–17.2. Schladmingissa, Itävallassa Tanja Poutiainen sijoittui pujottelussa neljänneksi, Andreas Romar superalppiyhdistetyssä neljänneksi ja syöksylaskussa viidenneksi sekä Marcus Sandell suurpujottelussa 12:nneksi.Siukonen & Tikander 2014, s. 56–59, 175–176 * Maailmancupissa 2012–2013 Tanja Poutiainen sijoittui yhteispisteissä 13:nneksi.Siukonen & Tikander 2014, s. 73, 176 == Ampumahiihto == * Maailmanmestaruuskilpailuissa 7.–17.2. Nové Město na Moravěssa, Tšekissä Kaisa Mäkäräinen sijoittui 15 kilometrillä kahdeksanneksi, 7,5 kilometrillä yhdeksänneksi ja takaa-ajokilpailussa kymmenenneksi.Siukonen & Tikander 2014, s. 56–58, 178–179 * Maailmancupissa 2012–2013 Kaisa Mäkäräinen sijoittui yhteispisteissä viidenneksi.Siukonen & Tikander 2014, s. 73, 179 == Autourheilu == * Rallin maailmanmestaruussarjassa Volkswagenilla ajanut Jari- Matti Latvala sijoittui kolmanneksi ja Citroën-kuljettaja Mikko Hirvonen neljänneksi. Latvala voitti touko-kesäkuun vaihteessa ajetun Akropolis-rallin. Heinä-elokuun vaihteessa ajetun Suomen rallin voitti maailmanmestari, Ranskan Sébastien Ogier.Siukonen & Tikander 2014, s. 96, 115, 238–239 * Formula 1:n maailmanmestaruussarjassa Lotuksella ajanut Kimi Räikkönen sijoittui viidenneksi ja Williams-kuljettaja Valtteri Bottas 17:nneksi. Kahdessa viimeisessä osakilpailussa Heikki Kovalainen ajoi selkäleikkaukseen menneen Räikkösen sijaisena mutta ei yltänyt pisteille. Räikkönen voitti kauden avauskilpailuna ajetun Australian Grand Prix'n.Siukonen & Tikander 2014, s. 51, 72, 158, 238 == Golf == * Mikko Ilonen otti Euroopan-kiertueella uransa kolmannen turnausvoiton, kun hän touko-kesäkuun vaihteessa voitti Tukholmassa pelatun Scandinavian Mastersin. Hän sijoittui Britannian avoimissa 79:nneksi ja karsiutui kahdelta viimeiseltä kierroksella PGA- mestaruusturnauksessa.Siukonen & Tikander 2014, s. 96, 110, 193 == Jalkapallo == * Naisten Euroopan-mestaruuskilpailuissa 10.–28.7. Ruotsissa Andrée Jeglertzin valmentama Suomi pelasi alkulohkossaan kaksi tasapeliä, Italiaa vastaan 0–0 ja Tanskaa vastaan 1–1, sekä hävisi Ruotsille 0–5 eikä selviytynyt lohkostaan jatkoon.Siukonen & Tikander 2014, s. 14, 105–106, 109, 205 * Suomen miesten maajoukkue pelasi päävalmentajansa Mixu Paatelaisen johdolla vuoden 2013 aikana kuusi MM-karsintaottelua. Maaliskuussa Gijónissa joukkue ylsi 1–1-tasapeliin hallitsevaa maailman- ja Euroopan-mestaria Espanjaa vastaan. Kesäkuussa Suomi voitti Valko-Venäjän kotiottelussaan 1–0 ja pelasi vieraskentällä sen kanssa tasan 1–1. Viimeisissä karsintaotteluissaan Suomi hävisi kotona Espanjalle 0–2, voitti vieraskentällä Georgian 0–1 ja hävisi vieraskentällä Ranskalle 3–0 eikä selviytynyt kisoihin.Siukonen & Tikander 2014, s. 14, 74, 97–98, 132, 134, 148, 205 * Miesten Suomen-mestaruuden voitti Helsingin Jalkapalloklubi, hopeaa sai espoolainen FC Honka ja pronssille sijoittui Vaasan Palloseura.Siukonen & Tikander 2014, s. 205–206 * Naisten Suomen-mestaruuden voitti Åland United, hopeaa sai PK-35 Vantaa ja pronssille sijoittui espoolainen FC Honka.Siukonen & Tikander 2014, s. 206–207 == Jääkiekko == * Naisten maailmanmestaruuskilpailuissa 2.–9.4. Ottawassa, Kanadassa Suomi sijoittui neljänneksi hävittyään välierissä Yhdysvalloille 0–3 ja pronssiottelussa Venäjälle 0–2. Jenni Hiirikoski valittiin kisojen parhaaksi puolustajaksi ja Noora Räty tähdistökentällisen maalivahdiksi.Siukonen & Tikander 2014, s. 80, 214–215 * Miesten maailmanmestaruuskilpailut pelattiin 3.–19.5. Suomen ja Ruotsin kesken jaettuina kisoina. Suomessa kisapaikkakuntana oli Helsinki mutta mitaliottelut pelattiin Tukholmassa. Jukka Jalosen valmentama Suomi sijoittui neljänneksi voitettuaan puolivälierissä Slovakian 4–3 sekä hävittyään välierissä Ruotsille 0–3 ja pronssiottelussa Yhdysvalloille voittolaukauskilpailun jälkeen 2–3. Petri Kontiola voitti pistepörssin ja oli maalintekijätilaston jaetulla ykkössijalla. Hänet valittiin kisojen parhaaksi hyökkääjäksi ja tähdistökentälliseen.Siukonen & Tikander 2014, s. 77, 91–92, 211–212 * Boston Bruins, ykkösmaalivahtinaan Tuukka Rask, hävisi Stanley Cupin loppuotteluissa Chicago Blackhawksille voitoin 2–4.Siukonen & Tikander 2014, s. 98–101, 212–213 * Miesten Suomen-mestaruuden voitti Porin Ässät, joka voitti loppuottelusarjassa tamperelaisen Tapparan otteluvoitoin 4–2. Pronssille sijoittui jyväskyläläinen JYP. Runkosarjan voittanut helsinkiläinen Jokerit hävisi puolivälierissä runkosarjan kymmenenneksi sijoittuneelle Rauman Lukolle.Siukonen & Tikander 2014, s. 84, 213–214 * Naisten Suomen-mestaruuden voitti Espoo Blues, hopeaa sai JYP ja pronssille sijoittui Oulun Kärpät.Siukonen & Tikander 2014, s. 74, 215–216 == Keilailu == * Maailmanmestaruuskilpailuissa 16.–30.8. Hendersonissa, Yhdysvalloissa Perttu Jussila, Tony Ranta, Petteri Salonen, Pasi Uotila ja Osku Palermaa voittivat joukkuekilpailussa kultaa. Parikilpailussa Uotila ja Palermaa saavuttivat hopeaa sekä Salonen ja Joonas Jehkinen pronssia. Suomalaisnaiset sijoittuivat joukkuekilpailussa 15:nneksi eivätkä yltäneet muissa lajeissa 20 parhaan joukkoon.Siukonen & Tikander 2014, s. 126, 130, 220 * Euroopan mestarien cupissa 22.–27.10. Bratislavassa, Slovakiassa 45-vuotias Kimmo Lehtonen voitti miesten ja 19-vuotias Sanna Pasanen naisten mestaruuden.Siukonen & Tikander 2014, s. 151, 220 == Koripallo == * Miesten Euroopan-mestaruuskilpailuissa 4.–22.9. Sloveniassa Henrik Dettmannin valmentama Suomi sijoittui jaetulle yhdeksännelle sijalle. Suomi voitti Turkin, Ruotsin, Venäjän, Kreikan ja Slovenian mutta hävisi Italialle, Kroatialle ja Espanjalle.Siukonen & Tikander 2014, s. 132–136, 223–224 * Venäläisessä BK Himkissä pelaava Petteri Koponen valittiin maaliskuussa kolmantena suomalaisena Euroliigan viikon arvokkaimmaksi pelaajaksi. Hän pääsi kymmenen pelaajan ehdokaslistalle Euroopan koripalloliiton valitessa maanosan parasta pelaajaa vuoden päätteeksi.Siukonen & Tikander 2014, s. 75, 163 * Miesten Suomen-mestaruuden voitti loimaalainen Bisons, hopeaa sai kotkalainen KTP-Basket ja pronssille sijoittui Joensuun Kataja.Siukonen & Tikander 2014, s. 89, 91, 224–225 * Naisten Suomen-mestaruuden voitti lappeenrantalainen Catz, hopeaa sai kotkalainen Peli-Karhut ja pronssille sijoittui espoolainen Tapiolan Honka.Siukonen & Tikander 2014, s. 84, 225–226 == Käsipallo == * Miesten Suomen-mestaruuden vei kaikki kolme loppuottelua voittanut Riihimäen Cocks, hopeaa sai helsinkiläinen Dicken, ja pronssille sijoittui kauniaislainen HC West.Siukonen & Tikander 2014, s. 89, 227 * Naisten Suomen-mestaruuden voitti Helsingin IFK, hopeaa sai Grankulla IFK ja pronssille sijoittui karjaalainen BK-46.Siukonen & Tikander 2014, s. 83, 227 == Lentopallo == * Miesten Euroopan-mestaruuskilpailuissa 20.–29.9. Tanskassa Tuomas Sammelvuon valmentama Suomi sijoittui kahdeksanneksi. Suomi voitti alkulohkossaan Alankomaat ja Slovenian 3–1 ja hävisi Serbialle 0–3. Puolivälierissä Suomi hävisi Italialle 1–3.Siukonen & Tikander 2014, s. 138–140, 228 * Miesten Suomen-mestaruuden voitti Kokkolan Tiikerit, hopeaa sai Hurrikaani-Loimaa ja pronssille sijoittui Vammalan Lentopallo.Siukonen & Tikander 2014, s. 85, 229 * Naisten Suomen-mestaruuden voitti viidennen peräkkäisen kerran salolainen LP Viesti, hopeaa sai LP Kangasala ja pronssille sijoittui Oriveden Ponnistus.Siukonen & Tikander 2014, s. 80, 229–230 == Lumilautailu == * Maailmanmestaruuskilpailuissa 17.–27.1. Kanadassa Roope Tonteri voitti kultaa big airissa ja slopestylessa. Pronssille ylsivät Janne Korpi slopestylessa ja Markus Malin lumikourussa.Siukonen & Tikander 2014, s. 45–46, 231–232 == Paini == * Juha Lappalainen valittiin huhtikuussa Suomen Painiliiton uudeksi päävalmentajaksi.Siukonen & Tikander 2014, s. 81 * Maailmanmestaruuskilpailuissa 16.–22.9. Budapestissa, Unkarissa viidenneksi sijoittuivat kreikkalais-roomalaisen tyylin painijat Veli-Karri Suominen alle 74-kiloisten sarjassa ja Rami Hietaniemi alle 84-kiloisissa. Timo Kallio oli alle 96-kiloisten sarjassa kahdeksas.Siukonen & Tikander 2014, s. 136, 138–139, 245–246 * Euroopan-mestaruuskilpailuissa 19.–24.3. Tbilisissä, Georgiassa Tiina Ylinen saavutti pronssia vapaapainin alle 51-kiloisten sarjassa. Hän sijoittui alun perin viidenneksi mutta nousi pronssille romanialaispainija Estera Dobren dopinghylkäyksen myötä. Miesten kreikkalais- roomalaisessa painissa Antti Hakala sijoittui yhdeksänneksi alle 84-kiloisten sarjassa.Siukonen & Tikander 2014, s. 16, 73, 75, 246 == Pikaluistelu == * Sprinttimaailmanmestaruuskilpailuissa 26.–27.1. Salt Lake Cityssä, Yhdysvalloissa Pekka Koskela saavutti hopeaa Suomen-ennätyspistein 137,015. Mika Poutala sijoittui seitsemänneksi.Siukonen & Tikander 2014, s. 49, 251 * Matkakohtaisissa maailmanmestaruuskilpailuissa 21.–24.3. Sotšissa, Venäjällä Pekka Koskela sijoittui kahdeksanneksi ja Mika Poutala 14:nneksi 500 metrillä.Siukonen & Tikander 2014, s. 75, 252 == Pohjoismaiset hiihtolajit == * Maailmanmestaruuskilpailuissa 20.2.–3.3. Val di Fiemmessä, Italiassa Suomen ainoan mitalin toivat pronssille naisten vapaan hiihtotavan sprinttiviestissä hiihtäneet Riikka Sarasoja-Lilja ja Krista Lähteenmäki.Siukonen & Tikander 2014, s. 66, 196–197 == Ringette == * Maailmanmestaruuskilpailuissa 31.12.2013–4.1.2014 North Bayssa, Kanadassa Suomi voitti kuudennen maailmanmestaruutensa. Timo Himbergin valmentama Suomi voitti kaksiosaisessa loppuottelussa Kanadan, ensimmäisessä osassa maalein 8–4 ja toisessa maalein 7–5. Turnauksen parhaana pelaajana palkittiin Marjukka Virta.Siukonen & Tikander 2014, s. 264 == Suunnistus == * Maailmanmestaruuskilpailut käytiin 6.–14.7. Sotkamossa. Mårten Boström voitti kultaa sprintissä, Jani Lakanen saavutti hopeaa pitkällä matkalla ja pronssille ylsivät Venla Niemi sprintissä ja Merja Rantanen keskimatkalla. Naisten viestissä Niemi, Anni-Maija Fincke ja Minna Kauppi ottivat hopeaa.Siukonen & Tikander 2014, s. 105–106, 273 == Taitoluistelu == * Maailmanmestaruuskilpailuissa 10.–17.3. Londonissa, Kanadassa Juulia Turkkila naisten kilpailussa sekä Olesia Karmi ja Max Lindholm jäätanssissa karsiutuivat vapaaohjelmasta.Siukonen & Tikander 2014, s. 71–72, 278 * Euroopan-mestaruuskilpailuissa 21.–27.1. Zagrebissa, Kroatiassa Juulia Turkkila sijoittui naisten kilpailussa 17:nneksi ja pari Olesia Karmi / Max Lindholm jäätanssissa 19:nneksi.Siukonen & Tikander 2014, s. 48–49, 278 * Muodostelmaluistelun maailmanmestaruuskilpailuissa 5.–6.4. Bostonissa, Yhdysvalloissa Team Unique voitti kultaa ja Marigold IceUnity sijoittui neljänneksi.Siukonen & Tikander 2014, s. 79, 279 == Tennis == * Jarkko Nieminen voitti nelinpelissä venäläisen Dmitri Tursunovin parina toukokuun alussa Münchenin ATP-turnauksen ja ylsi kaksinpelissä loppuotteluun toukokuun loppupuolella Düsseldorfin ATP-turnauksessa. Marraskuussa hän voitti Helsingissä pelatun ATP-haastajaturnauksen. Hän selviytyi toiselle kierrokselle Australian avoimissa, Ranskan avoimissa ja Yhdysvaltain avoimissa sekä hävisi ensimmäisellä kierroksella Wimbledonissa.Siukonen & Tikander 2014, s. 44–45, 88, 94–95, 101, 129–130, 156, 281 == Uinti == * Pitkän radan maailmanmestaruuskilpailuissa 20.7.–4.8. Barcelonassa, Espanjassa Matti Mattsson saavutti pronssia 200 metrin rintauinnissa Suomen-ennätyksellä 2.08,95. Matias Koski sijoittui 800 metrin vapaauinnissa yhdeksänneksi Suomen- ennätyksellä 7.54,70.Siukonen & Tikander 2014, s. 113–114, 116, 285–287 * Lyhyen radan Euroopan-mestaruuskilpailuissa 12.–15.12. Herningissä, Tanskassa Ari-Pekka Liukkonen sijoittui 50 metrin vapaauinnissa seitsemänneksi. Suomi sijoittui miesten ja sekajoukkueiden vapaauintiviesteissä seitsemänneksi sekä naisten sekauintiviestissä kahdeksanneksi.Siukonen & Tikander 2014, s. 164–166, 287–288 == Voimistelu == * Telinevoimistelun maailmanmestaruuskilpailuissa 30.9.–6.10. Antwerpenissä, Belgiassa Tomi Tuuha sijoittui hypyn karsinnassa 14:nneksi. Kuusiottelussa Oskar Kirmes oli parhaana suomalaisena 32:s.Siukonen & Tikander 2014, s. 143–145, 298 * Telinevoimistelun Euroopan-mestaruuskilpailuissa 17.–21.4. Moskovassa, Venäjällä Petrus Laulumaa sijoittui hypyssä neljänneksi.Siukonen & Tikander 2014, s. 84, 298 * Joukkuevoimistelun maailmanmestaruuskilpailut järjestettiin 8.–9.6. Lahdessa. Olarin Voimistelijoiden OVO Team saavutti hopeaa ja Tampereen Voimistelijoiden Minetit sijoittui kuudenneksi.Siukonen & Tikander 2014, s. 97, 300 == Yleisurheilu == * Maailmanmestaruuskilpailuissa 10.–18.8. Moskovassa, Venäjällä Suomen ainoa mitalisti oli keihäänheitossa hopeaa saanut Tero Pitkämäki. Samassa lajissa Antti Ruuskanen sijoittui viidenneksi. Suomella oli kisoissa vain kymmenen urheilijaa.Siukonen & Tikander 2014, s. 11, 122, 125, 300–304 * Sisäratojen Euroopan-mestaruuskilpailuissa 28.2.–3.3. Göteborgissa, Ruotsissa Eero Haapala sijoittui neljänneksi ja Tommi Evilä kuudenneksi pituushypyssä sekä Nooralotta Neziri kahdeksanneksi 60 metrin aitajuoksussa.Siukonen & Tikander 2014, s. 65–66, 304–305 * Parayleisurheilun maailmanmestaruuskilpailuissa 19.–28.7. Lyonissa, Ranskassa Suomi saavutti yhdeksän mitalia, joista kaksi oli kultaa, viisi hopeaa ja kaksi pronssia. Leo-Pekka Tähti T54-luokassa ja Toni Piispanen T51-luokassa voittivat kultaa 100 metrin ja saavuttivat hopeaa 200 metrin pyörätuolikelauksessa. Amanda Kotaja saavutti pyörätuolikelauksessa kaksi hopeaa ja Marjaana Heikkinen keihäänheitossa yhden. Pronssille ylsivät Henry Manni pyörätuolikelauksessa ja Aleksi Kirjonen kuulantyönnössä.Siukonen & Tikander 2014, s. 110–111 == Lähteet == * === Viitteet === Luokka:Vuoden 2013 urheilu 2013